CELEX: 32021R1938
Language: bg
Date: 2021-11-09 00:00:00
Title: Регламент за изпълнение (ЕС) 2021/1938 на Комисията от 9 ноември 2021 година за установяване на образец на идентификационен документ за движение с нетърговска цел на птици домашни любимци към държава членка от територия или трета държава и за отмяна на Решение 2007/25/ЕО (текст от значение за ЕИП)

10.11.2021   
               
               
                  BG
               
               
                  Официален вестник на Европейския съюз
               
               
                  L 396/47
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1938 НА КОМИСИЯТА
         от 9 ноември 2021 година
         за установяване на образец на идентификационен документ за движение с нетърговска цел на птици домашни любимци към държава членка от територия или трета държава и за отмяна на Решение 2007/25/ЕО
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 576/2013 на Европейския парламент и на Съвета от 12 юни 2013 г. относно движението с нетърговска цел на домашни любимци и за отмяна на Регламент (ЕО) № 998/2003 (1), и по-специално членове 30 и 36 от него,
         като има предвид, че:
         
                     (1)
                  
                  
                     С Регламент (ЕС) № 576/2013 се установяват ветеринарно-санитарните изисквания, приложими по отношение на движението с нетърговска цел на домашни любимци, включително птици, посочени в част Б от приложение I към същия регламент (птици домашни любимци), към държава членка от територия или трета държава, както и правилата за проверките на документите и идентичността при такива движения с нетърговска цел.
                  
               
                     (2)
                  
                  
                     В член 14 от Регламент (ЕС) № 576/2013 се предвижда, че при движението на домашни птици към държава членка от територия или трета държава животните трябва да са придружени от идентификационен документ. В член 30 от посочения регламент се предвижда също така образец на идентификационния документ, който да бъде приет от Комисията посредством акт за изпълнение, като този идентификационен документ съдържа писмена декларация от собственика или упълномощено лице, в която се потвърждава, че движението на птицата домашен любимец в Съюза е с нетърговска цел (писмена декларация). Съответно с настоящия регламент следва да бъде установен посоченият образец на идентификационен документ, който следва да се състои от ветеринарен сертификат и писмена декларация.
                  
               
                     (3)
                  
                  
                     Ветеринарно-санитарните изисквания, приложими по отношение на движението с нетърговска цел на птици домашни любимци към държава членка от дадена територия или трета държава, са определени в Делегиран регламент (ЕС) 2021/1933 на Комисията (2), който се прилага от 1 януари 2022 г. Поради това в образеца на идентификационен документ следва да се вземат предвид правилата, установени в посочения делегиран регламент.
                  
               
                     (4)
                  
                  
                     Приложимите в момента правила за сертифициране по отношение на движението с нетърговска цел на птици домашни любимци към държава членка от територия или трета държава са определени в Решение 2007/25/ЕО на Комисията (3). Тъй като установените в посоченото решение правила трябва да бъдат заменени с правилата, определени в Делегиран регламент (ЕС) 2021/1933 и в настоящия регламент, Решение 2007/25/ЕО следва да бъде отменено и всички позовавания на него следва да се считат за позовавания на настоящия регламент и Делегиран регламент (ЕС) 2021/1933.
                  
               
                     (5)
                  
                  
                     С цел да се избегнат евентуални смущения при въвеждането на птици домашни любимци в Съюза, следва да бъде разрешено използването на ветеринарен сертификат и декларация в съответствие с правилата, установени в Решение 2007/25/ЕО, за преходен период от три месеца след датата на прилагане на настоящия регламент и при спазване на определени условия.
                  
               
                     (6)
                  
                  
                     Тъй като определените в настоящия регламент правила трябва да бъдат прилагани заедно с правилата, установени в Делегиран регламент (ЕС) 2021/1933, настоящият регламент също следва да се прилага от 1 януари 2022 г.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет и обхват
            С настоящия регламент се установява образец на идентификационния документ, посочен в член 14, параграф 2, буква в) от Регламент (ЕС) № 576/2013, който да се използва при движение с нетърговска цел на домашни любимци от птичите видове, посочени в част Б от приложение I към същия регламент (птици домашни любимци), към държава членка от територия или трета държава.
         
         
            Член 2
            Образец на идентификационен документ
            
               1.   Посоченият в член 1 образец на идентификационния документ се съдържа в приложението и се състои от следното:
               
                           а)
                        
                        
                           ветеринарния сертификат, посочен в част 1 от приложението;
                        
                     
                           б)
                        
                        
                           писмената декларация, която се подписва от собственика или от упълномощено лице и е посочена в част 2 от приложението.
                        
                     
            
               2.   Ветеринарният сертификат, посочен в параграф 1, буква а), трябва да отговаря на следните изисквания:
               
                           а)
                        
                        
                           да бъде попълнен в съответствие със забележките в част II от ветеринарния сертификат;
                        
                     
                           б)
                        
                        
                           да бъде издаден от официален ветеринарен лекар на територията или третата държава на изпращане или от упълномощен ветеринарен лекар и заверен от компетентния орган на територията или на третата държава в съответствие с изискванията за издаване на ветеринарен сертификат, установени в част 3 от приложението.
                        
                     
            
               3.   Писмената декларация, посочена в параграф 1, буква б), се попълва от собственика или упълномощеното лице в съответствие с изискванията относно издаването на писмена декларации, посочени в част 4 от приложението.
            
         
         
            Член 3
            Отмяна
            Решение 2007/25/ЕО се отменя.
            Позоваванията на отмененото решение се считат за позовавания на настоящия регламент и на Делегиран регламент (ЕС) 2021/1933.
         
         
            Член 4
            Преходни мерки
            За преходен период до 31 март 2022 г. държавите членки продължават да разрешават движението с нетърговска цел в Съюза на птици домашни любимци, придружени от ветеринарен сертификат, издаден не по-късно от 15 март 2022 г. в съответствие с образеца на ветеринарен сертификат, установен в приложение II към Решение 2007/25/ЕО, и декларацията, посочена в приложение III към него.
         
         
            Член 5
            Влизане в сила и прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 1 януари 2022 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 178, 28.6.2013 г., стр. 1.
         
            (2)  Делегиран регламент (ЕС) 2021/1933 на Комисията от 10 ноември 2021 г. за допълнение на Регламент (ЕС) № 576/2013 на Европейския парламент и на Съвета по отношение на правилата за движение с нетърговска цел на птици домашни любимци към държава членка от дадена територия или трета държава (ОВ L 396, 10.11.2021 г., стр. 4).
         
            (3)  Решение 2007/25/ЕО на Комисията от 22 декември 2006 г. по отношение на някои защитни мерки във връзка с високопатогенната инфлуенца по птиците и въвеждане в Общността на птици домашни любимци, които придружават техните собственици (ОВ L 8, 13.1.2007 г., стр. 29).
      
      
         
            ПРИЛОЖЕНИЕ
            
               Образец на идентификационния документ, посочен в член 14, параграф 2, буква в) от Регламент (ЕС) 576/2013, предназначен за движение с нетърговска цел на птици домашни любимци към държава членка от територия или трета държава
            
            ЧАСТ 1
            
               Образец на ветеринарен сертификат за движение с нетърговска цел на птици домашни любимци към държава членка от територия или трета държава
            
            
               
            
               
            
               
            
               
            ЧАСТ 2
            
               Образец на писмената декларация, посочена в член 30, параграф 3 от Регламент (ЕС) № 576/2013
            
            
               Декларация
            
            Аз, долуподписаният
            Име: …
            Адрес: …
            Телефонен номер…
            
               (посочват се данните на собственика (1)
               или на лицето, което писмено е упълномощено от собственика да извърши от негово име движението с нетърговска цел. (1) (2))
            декларирам, че:
            
                        1.
                     
                     
                        Птицата(птиците) ще придружава(т) долуподписаното лице, отговаря(т) на определението за „домашен любимец“, посочено в член 3, буква б) от Регламент (ЕС) № 576/2013, и е предназначена(са предназначени) за движение с нетърговска цел, а не за продажба или прехвърляне на друг собственик.
                     
                  
                        2.
                     
                     
                        Докато трае движението с нетърговска цел, отговорност за птицата(птиците) носи долуподписаното лице.
                     
                  
                        3.
                     
                     
                        През периода между клиничната инспекция преди движението, извършена от официален ветеринарен лекар или упълномощен ветеринарен лекар, и действителното заминаване птицата(птиците) ще остане(ат) изолирана(и) и няма да влиза(т) в контакт с други птици.
                     
                  
                        4.
                     
                     
                        
                                     (1)
                                       или
                                    
                                 
                                 
                                    [Птицата(птиците) ще бъде(ат) придвижена(и) към домакинство или друго място на пребиваване в Европейския съюз … (посочва се адресът (2)) и няма да участва(т) в прояви, изложения, изложби или други струпвания на птици през периода от 30 дни след датата на влизане в Европейския съюз, и
                                    
                                                 (1)
                                                   или
                                                
                                             
                                             
                                                [птицата(птиците) е била (са били) изолирана(и) в помещенията на произход за период от най-малко 30 дни непосредствено преди датата на изпращане за Европейския съюз, без да влиза(т) в контакт с други птици.]]
                                             
                                          
                                                 (1)
                                                   или
                                                
                                             
                                             
                                                [птицата(птиците) е(са) ваксинирана(и) срещу инфлуенца по птиците от подтипове Н5 и Н7 от ветеринарен лекар.]]
                                             
                                          
                                                 (1)
                                                   или
                                                
                                             
                                             
                                                [птицата(птиците) е(са) преминала(и) 14-дневната изолация преди движението и е(са) показала(и) отрицателен резултат при изследване за откриване на антиген или геном на вируса на инфлуенца по птиците от подтип H5 и H7.]]
                                             
                                          
                              
                                     (1)
                                       или
                                    
                                 
                                 
                                    [Взел съм мерки за 30 дневната карантина след въвеждането на птицата(птиците), която ще протече в обекта за карантина … (2) (3) (4), както е посочен в съответния сертификат.]
                                 
                              
                                     (1)
                                       или
                                    
                                 
                                 
                                    [Държавата членка по местоназначение е предоставила дерогация съгласно член 32 от Регламент (ЕС) № 576/2013 за движението с нетърговска цел на птицата(птиците) домашен(домашни) любимец(любимци) на нейна територия (4).]
                                    
                                                …
                                                Дата и място
                                             
                                             
                                                …
                                                Име и подпис:
                                             
                                          
                              
                  Настоящата писмена декларация е валидна за срок от 10 дни от датата, на която е подписана от официален ветеринарен лекар на територията или на третата държава на произход. При транспортиране по море срокът на валидност се удължава с допълнителен период, съответстващ на продължителността на пътуването по море.
            ЧАСТ 3
            
               Изисквания относно издаването на ветеринарния сертификат, посочен в част 1
            
            По отношение на издаването на ветеринарния сертификат, посочен в част 1 от настоящото приложение, се прилагат следните изисквания:
            
                        а)
                     
                     
                        Когато във ветеринарния сертификат е посочено, че някои формулировки се оставят според случая, формулировките, които не са приложими, се зачеркват, подписват и подпечатват от официалния ветеринарен лекар или от упълномощения ветеринарен лекар или напълно се заличават от сертификата.
                     
                  
                        б)
                     
                     
                        Оригиналът на всеки ветеринарен сертификат се съставя на един-единствен лист хартия, а ако необходимият текст е по-дълъг, сертификатът се съставя по такъв начин, че всички необходими листове хартия да съставляват единно и неделимо цяло.
                     
                  
                        в)
                     
                     
                        Ветеринарният сертификат се изготвя на най-малко един от официалните езици на държавата членка на въвеждане в Съюза и на английски език и се попълва с печатни букви.
                     
                  
                        г)
                     
                     
                        Ако към ветеринарния сертификат са приложени допълнителни листове или придружаващи документи, тези листове също се считат за част от оригинала на ветеринарния сертификат чрез полагането на подписа и печата на официалния ветеринарен лекар или на упълномощения ветеринарен лекар на всяка страница.
                     
                  
                        д)
                     
                     
                        Когато ветеринарният сертификат, включително посочените в буква г) допълнителни листове или придружаващи документи, съдържа повече от една страница, всяка страница се номерира (номер на страницата от общия брой страници) в долния край, а в горния ѝ край се посочва референтният номер на ветеринарния сертификат, определен от компетентния орган.
                     
                  
                        е)
                     
                     
                        Оригиналът на ветеринарния сертификат се издава от официален ветеринарен лекар на територията или третата държава на изпращане или от упълномощен ветеринарен лекар, като впоследствие се заверява от компетентния орган на територията или третата държава на изпращане. Компетентният орган на територията или третата държава на изпращане гарантира, че сертифицирането е извършено при спазването на правила и принципи, еквивалентни на установените в членове 86—89 от Регламент (ЕС) 2017/625 на Европейския парламент и на Съвета (1). Цветът на подписа трябва да бъде различен от този на печатния текст. Това изискване се прилага и за печатите, които не са сухи печати или с воден знак.
                     
                  
                        ж)
                     
                     
                        Референтният номер на ветеринарния сертификат, посочен в полета I.2 и II.a., се издава от компетентния орган на територията или третата държава на изпращане.
                     
                  ЧАСТ 4
            
               Изисквания относно издаването на писмената декларация, посочена в част 2
            
            Писмената декларация се изготвя на най-малко един от официалните езици на държавата членка на въвеждане в Съюза и на английски език и се попълва с печатни букви.
            
               (1)  Да се остави според случая.
            
               (2)  Информацията се въвежда с главни букви.
            
               (3)  Посочват се името, номерът на одобрението и координатите за връзка с обекта за карантина.
            
               (4)  Трябва да бъдат предоставени доказателства на официалния ветеринарен лекар на територията или на третата държава.
            
               (1)  Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (ОВ L 95, 7.4.2017 г., стр. 1).